Държавен вестник, бр. 43, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  43
на населените места на оползотворяването 
на локалните ресурси от ВЕИ ще допринесе 
за постигане на целите за местно устойчиво 
развитие. Децентрализираното производство на 
енергия от ВИ или използването на слънчевата, 
вятърната, геотермалната енергия и биомасата 
съобразно местния потенциал и нужди е сектор 
с големи перспективи в страната – по този 
начин се избягват всички разходи, свързани 
с присъединяване към мрежите и загуби по 
пренос и разпределение на енергия. 
Приоритет на правителството е развитието 
и разширяването на битовата газификация в 
страната. В момента само 1,5% от българските 
домакинства са газифицирани. Увеличаването 
на този процент до 30% през 2020 г. и замяната 
на използваната електрическа енергия за ото­
пление с високоефективни уреди на природен 
газ може да доведе до над един милиард лева 
спестени разходи за енергия на домакинствата. 
Като приоритет остава и запазване на центра­
лизираното топлоснабдяване, като дружествата 
трябва да бъдат технически модернизирани 
и финансово стабилизирани. Активно ще се 
подкрепят методите за високоефективно ком­
бинирано производство на топлинна и елек­
трическа енергия. За целта ще се разработи и 
приеме Програма за стабилизиране и развитие 
на топлофикационния сектор.
За да създадем доверие и прозрачност на 
електроенергийния пазар, до края на 2011 г. ще 
създадем електроенергийна борса в страната, 
чрез която, залагайки принципа на конкурент­
ност, ще постигнем прозрачно ценообразуване, 
гъвкавост в договарянето, максимално използ­
ване на междусистемните преносни капацитети 
и възможност за едновременно разпределение 
на енергия и капацитет. Чрез българската 
електроенергийна борса на практика ще бъде 
реализирана европейската политика за интег­
риране на националните пазари и създаване 
на добре функциониращи регионални пазари, 
а впоследствие и на общ европейски пазар. 
България трябва да се позиционира стабилно 
на регионалната енергийна карта и да реали­
зира възможностите за износ на електрическа 
енергия за страните от региона, включително 
Турция, Гърция, Италия и др. 
Държавата ще продължи да води и целенасо­
чена политика към създаване на благоприятен 
инвестиционен климат и ще насърчава частната 
инициатива за финансиране на енергийни про­
екти в България. Ще бъде оказвана институци­
онална подкрепа на проекти със стратегическо 
значение за енергийната сигурност.
За увеличаване на развойната дейност в 
енергетиката ще търсим финансова подкрепа 
както чрез облекчаване достъпа на инвеститори 
до научни разработки, така и чрез специализи­
рани кредитни линии и средства от европейски 
фондове и програми. Чрез средства, набрани 
от търговете за квоти за емисии на парнико­
ви газове и чрез други финансови източници 
и фискални инструменти, ще се подпомага 
производството и потреблението на енергия от 
възобновяеми източници и инвестиции в нови 
баласиращи централи.
Всички изброени приоритети имат една- 
единствена цел: Постигане на високотехноло­
гична, сигурна и надеждна енергийна система, 
базирана на съвременни технологии, която да 
отговаря на европейските критерии, като съ­
щевременно използва максимално наличния 
ресурс в България и защитава в най-висока 
степен българските потребители.
УСТОЙЧИВОСТ
КОНКУРЕНТО
СПОСОБНОСТ
СУГУРНОСТ НА
ДОСТАВКИТЕ
Достигане
целите за дял
на ВЕИ
Повишаване
на енергийната
ефективност
Развитие на
конкурентен
енергиен пазар
Осигуряване на
енергийните
нужди и защита
на потребителите
Гарантиране
сигурността на
доставките на
енергия
I. ЕНЕРГИЙНА СИГУРНОСТ 
1. Европейска рамка
Пет са приоритетните области за Европа1 
по пътя към по-голяма сигурност и непрекъс­
натост на енергийните доставки: изграждане 
на необходимата инфраструктура и разнообра­
зяване на енергийните доставки; съгласувани 
външни отношения в областта на енергетиката 
и укрепване на солидарността; подобряване на 
запасите от нефт и природен газ и на механиз­
мите за реагиране при криза; допълнителни 
спешни усилия за увеличаване на енергийната 
ефективност; подобряване използването на 
местните енергийни ресурси на ЕС.
Първата област е особено важна за енергий­
ната сигурност. Европейските мрежи изискват 
милиарди евро инвестиции за заменяне на ос­
таряваща инфраструктура и за адаптиране към 
нисковъглеродни и възобновяеми енергийни 
източници. Жизненоважни за енергийната си­
гурност на ЕС са следните шест стратегически 
инициативи:
o Свързване на все още изолираните енер­
гийни пазари в Европа (Балтийски план за 
свързване на енергийните системи);
o Разработване на Южен газов коридор 
за доставки на природен газ от източници в 
района на Каспийско море и Близкия изток. 
За целта Европейската комисия (ЕК) и дър­
жавите членки трябва да работят съвместно с 
партньори като Азербайджан, Туркменистан, 
Ирак, Египет, Сирия и Йордания с общата цел 
за бързо осигуряване на твърди ангажименти
1 Втори стратегически енергиен преглед [COM 
(2008) 781 окончателен].